Document ID: 32011R0409

KOMISSION TÄYTÄNTÖÖNPANOASETUS (EU) N:o 409/2011,
annettu 27 päivänä huhtikuuta 2011,
eräiden maitotuotteiden vientitukia koskevan pysyvän tarjouskilpailun avaamisesta annetun asetuksen (EY) N:o 619/2008 muuttamisesta
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1), ja erityisesti sen 161 artiklan 3 kohdan, 164 artiklan 2 kohdan b alakohdan ja 170 artiklan yhdessä sen 4 artiklan kanssa,
sekä katsoo seuraavaa:
(1)
Komission asetuksessa (EY) N:o 619/2008 (2) avataan tuotekoodiin ex ex 0405 10 19 9700 kuuluvan kimpaleina olevan luonnollisen voin, tuotekoodiin ex ex 0405 90 10 9000 kuuluvan astioissa olevan voiöljyn ja tuotekoodiin ex ex 0402 10 19 9000 kuuluvan rasvattoman maitojauheen vientitukia koskeva tarjouskilpailu ja vahvistetaan menettelyn säännöt. Asetuksessa säädetään erityisesti tarjouskilpailujaksot, joina tarjouksia voidaan jättää.
(2)
Jotta pystyttäisiin vastaamaan paremmin maitotuotemarkkinoiden vuoden 2009 alussa tapahtuneeseen heikentymiseen, asetusta (EY) N:o 619/2008 muutettiin kahden tarjouskilpailujakson järjestämiseksi kuukaudessa. Koska markkinatilanne on sittemmin parantunut huomattavasti, tarjouskilpailuja voidaan järjestää jälleen yksi kuukaudessa.
(3)
Sen vuoksi asetusta (EY) N:o 619/2008 olisi muutettava.
(4)
Tässä asetuksessa säädetyt toimenpiteet ovat maatalouden yhteisen markkinajärjestelyn hallintokomitean lausunnon mukaiset,
ON HYVÄKSYNYT TÄMÄN ASETUKSEN:
1 artikla
Korvataan asetuksen (EY) N:o 619/2008 4 artiklan 2 kohdan kolmannen alakohdan johdantokappale seuraavasti:
”Kukin tarjouskilpailujakso päättyy kello 13.00 (Brysselin aikaa) kuukauden kolmantena tiistaina, lukuun ottamatta seuraavia poikkeuksia:”
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 27 päivänä huhtikuuta 2011.

Labels: 3
17